Sleneset

Sleneset er et fergested og tettsted på Solværøyene i Lurøy kommune i Nordland. Øygruppen Solværøyene består av 1841 øyer, holmer og skjær.

Grunnkretsen Sleneset, Straumøya, Slotterøya, Moflag og Nord-Solvær hadde per 2013 et folketall på 316,ssb.no  folketall sleneset/moflag 2013 og er en av de største kretsene i Lurøy kommune. Sleneset ligger langt til havs, 1,5 timers ferjetur fra fastlandet. Som følge av Golfstrømmen har den et typisk kystklima med tidlig vår og milde og snøfattige vintre.

Natur
Med 1 par pr. 1,04 km² har øygruppen Europas og kanskje verdens tetteste bestand av hubro. Etter endt hekkesesong kan det oppholde seg 60-70 hubroer fordelt på øyagruppas 13,5 km² landareal.Bjørn Olav Tveit: Guide til Norges fugleliv, Ørn forlag 2010.

Fjell i nærheten
Der er mange kjente fjell som ligger i avstand rundt Sleneset, som:

 Sju søstre i sør
 Dønnmannen mot vest 
 Lovund
 Træna
 Dørvær
 Nesøya (Rødøy og Lurøy) 
 Hestmannen
 Lurøy
 Aldra
 Svartisen

Utbygging versus vern
Den 7. november 2005 leverte Nord-Norsk Vindkraft inn en konsesjonssøknad for å bygge vindmøllepark på 75 vindmøller på Sleneset.Roger Marthinsen: Søknaden er sendt, Rana Blad, 21. november 2005 Den 17. februar 2006 stemte 16 av 19 representanter i Lurøy kommunestyre for utbyggingsplanene.Arne Forbord: Ja til vindmøller, Rana Blad, 16. februar 2006 Utbyggingsplanene fikk støtte av fylkesrådet i Nordland den 28. oktober 2008.Roger Marthinsen: Sier ja til vindmøllepark, Rana Blad, 28. oktober 2008 Forslaget møtte motstand fra miljøverngrupper, og i januar 2011 leverte organisasjonen motvind.org inn et forslag til miljøverndepartementet om å frede Solværøyene for å bevare oppvekstlokaliteten for hubro.Arne Forbord: Verneområde mot vindmøllepark, Rana Blad, 31. januar 2011 

Den 26. september 2011 ble søknaden om vindmøllepark avslått av Norges vassdrags- og energidirektorat, grunnet prosjektets høye samfunnsmessige kostnader.Arne Forbord: Nei til vindmøllepark, Rana Blad, 26. september 2011NVE: Nord-Norsk Vindkraft AS – Sleneset Vindkraftverk i Lurøy kommune, Nordland fylke. NVEs vedtak, ref 200703860-57 ke/gss, 26. september 2011 I oktober 2011 besluttet Nord-Norsk Vindkraft å klage vedtaket opp til Olje- og energidepartementet.Arne Forbord: Klager på vindkraft-nei, Rana Blad, 18. oktober 2011 Den 14. mars 2014 ga departmentet endelig avslag på søknaden om utbygging. Begrunnelsen var å hindre negative naturinngrep, deriblant for hubroen.Nord-Norsk Vindkraft AS – Sleneset vindkraftverk i Lurøy kommune – Klage, Ref 200703860, 14. mars 2014Morten Ree:  Regjeringen sa nei til vindkraft på Sleneset i Nordland, Norsk Ornitologisk Forening, 19. mars 2014Roger Marthinsen: Nei til vindmøller, Rana Blad, 18. mars 2014

 Referanser 

 Eksterne lenker 
 turliv.no - informasjon og bilder fra båthavna på Sleneset

Kategori:Øyer i Lurøy
Kategori:Fergesteder i Nordland